Vāne
Šis raksts ir par ciemu. Par citām jēdziena Vāne nozīmēm skatīt nozīmju atdalīšanas lapu. Vāne ir ciems Tukuma novadā, Vānes pagastā, pagasta centrs. Izvietojies Sārcenes upes krastos 46 km no novada centra Tukuma un 107 km no Rīgas. Apdzīvotā vieta izveidojusies ap bijušās Hānu dzimtai piederējušās Vānes muižas (Wahnen) centru. Vānē atrodas pagasta pārvalde, pamatskola, kultūras nams, bibliotēka, pasts, vairāki veikali. Vānes luterāņu baznīca (celta 1663. gadā) ir valsts nozīmes arhitektūras piemineklis.